CELEX: 62009CN0072
Language: bg
Date: 2009-02-18 00:00:00
Title: Дело C-72/09: Преюдициално запитване, отправено от Cour de cassation (Франция) на 18 февруари 2009 г. — Établissements Rimbaud SA/Directeur général des impôts, Directeur des services fiscaux d'Aix-en-Provence

1.5.2009   
            
            
               BG
            
            
               Официален вестник на Европейския съюз
            
            
               C 102/12
            
         Преюдициално запитване, отправено от Cour de cassation (Франция) на 18 февруари 2009 г. — Établissements Rimbaud SA/Directeur général des impôts, Directeur des services fiscaux d'Aix-en-Provence
   (Дело C-72/09)
   2009/C 102/18
   Език на производството: френски
   
      Запитваща юрисдикция
   
   Cour de cassation
   
      Страни в главното производство
   
   
      Жалбоподател: Établissements Rimbaud SA
   
      Ответник: Directeur général des impôts, Directeur des services fiscaux d'Aix-en-Provence
   
      Преюдициален въпрос
   
   Противоречи ли на член 40 от Споразумението за Европейското икономическо пространство правна уредба, като тази по член 990Г и следващите от Общия данъчен кодекс, в приложимата им към съответния момент редакция, която освобождава дружествата със седалище във Франция от 3 % данък върху пазарната стойност на разположени във Франция недвижими имоти, и която поставя това освобождаване, по отношение на дружество със седалище в държава от Европейското икономическо пространство, която не е членка на Европейския съюз в зависимост от наличието на споразумение за административно сътрудничество между Франция и тази държава за борба срещу данъчните измами и избягването на данъци или в зависимост от наличието на изискване в договор, който съдържа клауза за недопускане на дискриминация въз основа на националност, в резултат на която тези юридически лица не трябва да подложат на по-тежко данъчно облагане от това, на което са подложени установените във Франция дружества?